CELEX: 32020R2104
Language: lv
Date: 2020-12-15 00:00:00
Title: Komisijas Īstenošanas regula (ES) 2020/2104 (2020. gada 15. decembris), ar ko attiecībā uz darbīgās vielas parafīneļļas apstiprinājuma perioda pagarināšanu groza Īstenošanas regulu (ES) Nr. 540/2011 (Dokuments attiecas uz EEZ)

16.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 425/93
               
            
         KOMISIJAS ĪSTENOŠANAS REGULA (ES) 2020/2104
         (2020. gada 15. decembris),
         ar ko attiecībā uz darbīgās vielas parafīneļļas apstiprinājuma perioda pagarināšanu groza Īstenošanas regulu (ES) Nr. 540/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
         tā kā:
         
                     (1)
                  
                  
                     Komisijas Īstenošanas regulas (ES) Nr. 540/2011 (2) pielikuma A daļā noteiktas darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.
                  
               
                     (2)
                  
                  
                     Ar Komisijas Īstenošanas regulu (ES) 2017/555 (3) darbīgās vielas parafīneļļas apstiprinājuma periods tika pagarināts līdz 2020. gada 31. decembrim.
                  
               
                     (3)
                  
                  
                     Pieteikums uz darbīgās vielu apstiprinājuma atjaunošanu tika iesniegts saskaņā ar Komisijas Īstenošanas regulu (ES) Nr. 844/2012 (4).
                  
               
                     (4)
                  
                  
                     Ņemot vērā to, ka no pieteikumu iesniedzējiem neatkarīgu iemeslu dēļ šīs darbīgās vielas novērtēšana ir aizkavējusies, tās apstiprinājuma periods, visdrīzāk, beigsies, pirms tiks pieņemts lēmums par tās atjaunošanu. Tāpēc minēto apstiprinājuma periodu nepieciešams pagarināt par vienu gadu.
                  
               
                     (5)
                  
                  
                     Tādēļ ir lietderīgi Īstenošanas regulas (ES) Nr. 540/2011 pielikuma A daļas 295. ierakstu grozīt, darbīgās vielas apstiprinājuma periodu pagarinot līdz 2021. gada 31. decembrim.
                  
               
                     (6)
                  
                  
                     Īstenošanas regula (ES) Nr. 540/2011 būtu attiecīgi jāgroza.
                  
               
                     (7)
                  
                  
                     Ņemot vērā to, ka darbīgās vielas apstiprinājuma termiņš beidzas 2020. gada 31. decembrī, šai regulai būtu jāstājas spēkā steidzamības kārtā.
                  
               
                     (8)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) Nr. 540/2011 pielikuma A daļu groza, kā noteikts šīs regulas pielikumā.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
         
            (3)  Komisijas Īstenošanas regula (ES) 2017/555 (2017. gada 24. marts), ar ko attiecībā uz vairāku Īstenošanas regulas (ES) Nr. 686/2012 pielikuma B daļas sarakstā norādītu darbīgo vielu apstiprinājuma periodu pagarināšanu groza Īstenošanas regulu (ES) Nr. 540/2011 (atjaunināšanas programma AIR IV) (OV L 80, 25.3.2017., 1. lpp.).
         
            (4)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
      
      
         
            PIELIKUMS
            Īstenošanas regulas (ES) Nr. 540/2011 pielikuma A daļu groza šādi:
            
                        1)
                     
                     
                        datumu 295. rindas (parafīneļļa) sestajā slejā “Apstiprināšanas termiņa beigas” aizstāj ar “2021. gada 31. decembris”.